
Na osnovu člana 28 Odluke o kriterijumima, načinu i postupku raspodjele sredstava nevladinim organizacijama (”SI. List Crne Gore — opštinski propisi”, br. 046/19,010/21, 016/21), Komisija za raspodjelu sredstava raspisuje,
JAVNI POZIV
Za izbor nezavisnih procjenjivača u postupku bodovanja projekata i programa nevladinih organizacija za 2024. godinu
Javni poziv za izbor nezavisnih procjenjivača raspisuje se radi bodovanja projekata nevladinih organizacija.
Nezavisni procjenjivač može biti lice koje ima:
· Najmanje pet godina iskustva u pisanju i sprovođenju projekata;
· Iskustvo u ocjenjivanju projekata;
· Najmanje pet godina iskustva u radu u makar jednoj oblasti odredenim ovom Odlukom za koju se prijavljuje da ocjenjuje prijedloge projekata.

Nezavisni procjenjivač ne može biti lice koje dvije godine prije objavljivanja javnog poziva je bilo:
· U radnom odnosu u nevladinoj organizaciji čije je sjedište u Tuzima;
· Angažovano (ugovorom o radu, ugovorom o djelu, volonter) u radu nevladine organizacije čije je sjedište u Tuzima;
· Lice ovlašćeno za zastupanje ili je član organa upravljanja ili drugog organa nevladine organizacije čije je sjedište u Tuzima;
· Lokalni funkcioner, službenik odnosno namještenik, zaposleni u javnim ustanovama i preduzećima čiji je osnivač lokalna samouprava, poslanik ili odbornik.

Kandidat za nezavisnog procjenjivača podnosi Komisiji sljedeću dokumentaciju:
· Biografiju sa opisom iskustva u pisanju i sprovodenju projekata;
· Izjavu da nije angažovan (ugovorom o radu, ugovorom o djelu, volonter) u radu nevladine organizacije čije je sjedište u Tuzima najmanje dvije godine prije prijavljivanja za Nezavisnog procjenjivača prijedloga projekata;
· Izjavu da nije član organa upravljanja u nevladinoj organizaciji čije je sjedište u Tuzima;
· Izjavu da nije lokalni funkcioner, službenik odnosno namještenik, zaposlen u javnim ustanovama i preduzećima čiji je osnivač lokalna samouprava, poslanik ili odbornik.

Zadatak nezavisnih procjenjivača je:
· Ocjenjivanje prijedloga projekata;
· Popunjavanje liste za ocjenu prijedloga projekta;
· Dostavljanje liste prijedloga projekata koje treba da podrži Komisija.



Javni poziv za izbor nezavisnih procjenjivača objavljuje se na internet portalu Opštine, oglasnoj tabli Opštine, preko lokalnog javnog emitera i na drugi pogodan način u trajanju od 15 dana.
Komisija donosi odluku o broju i o izboru nezavisnih procjenjivača.
Ukoliko nezavisni procjenjivač ne ispunjava uslove predviđene Javnim pozivom ili prijavu ne podnese u predviđenom roku, takva prijava se neće razmatrati.
Prijavni obrazac sa kompletnom dokumentacijom dostavlja se u zatvorenoj koverti Arhivi opštine.
Imena nezavisnih procjenjivača objavljuju se na internet portalu Opštine Tuzi u roku od 10 dana od dana završetka javnog poziva.

